open-index/open-wikipedia-markdown huggingface dataset:
שלוש בנות נועזות

**שלוש בנות נועזות** (באנגלית: **Three Daring Daughters**) הוא סרט מוזיקלי אמריקאי משנת 1948 בצבעי טכניקולור בבימויו של פרד וילקוקס, עם ג'נט מקדונלד, חוסה איטורבי וג'יין פאוול בתפקידים הראשיים.

חוסה איטורבי מופיע בתפקיד עצמו כשחקן, מנצח ופסנתרן. באחד הקטעים הוא מלווה בנגינה (ביחד עם אחותו אמפרו) וניצוח על תזמורת, את אמן מפוחית הפה לארי אדלר בנגינת הרפסודיה הרומנית של אנסקו.

העלילה הרומנטית היא על אם גרושה שרוצה לפתוח פרק ב' בחייה אבל שלוש בנותיה רוצות להחזיר את אביהן אליה.

## תקציר העלילה
לואיז מורגן (ג'נט מקדונלד) היא אם יחידנית שמגדלת את שלוש בנותיה - טס (ג'יין פאוול), אילקה (אן טוד) ואליקס (אלינור דונהיו). לפרנסתה היא עובדת בכתב עת לעיצוב מודרני. היא נמצאת במתח ומתלוננת על חולשה. היא גם מאחרת לטקס הגמר של טס.

רופא המשפחה אומר לבנות המודאגות כי אמם זקוקה לחופשה. לואיז מסרבת, אך הבנות לוחצות עליה ואומרות כי יתנהגו יפה ואין לה ממה לחשוש. לואיז מזמינה שייט וחופשה בקובה.

אבי הבנות נמצא באפריקה זמן ממושך. הבנות רוצות שיחזור לניו יורק להתאחד עם לואיז. הן מגיעות לבוס שלו רוברט נלסון (אדוארד ארנולד) ומשכנעות אותו שיחזיר את אביהן לניו יורק.

בינתיים פוגשת לואיז בספינה את חוסה איטורבי שנוסע למסע קונצרטים בהוואנה. הוא מתאהב בה ממבט ראשון ומנגן לכבודה את "חלום האהבה" של פרנץ ליסט.

איטורבי מחזר בלהט אחרי לואיז, והיא מהססת אך לבסוף מסכימה להצעתו להתחתן והם מתחתנים וחוזרים לניו יורק. לואיז חוששת איך יקבלו הבנות את נישואיהם ומחליטה שבשלב ראשון איטורבי יוצג רק כ"ידיד".

הבנות מקבלות את איטורבי בקרירות מופגנת. הן לא אוהבות את הנגינה הקלאסית שלו ושרות את Route 66 והוא מוכיח להן שהוא גם יודע לאלתר את המנגינה הזאת.

הן מספרות ללואיז על תוכניתן להחזיר את אביהן. לואיז כועסת עליהן מאוד ואומרת שזה לא מעיניינן וכי אביהן נטש אותן ולא התעניין בהן, וכי היא ואיטורבי נשואים.

איטורבי נעלב מיחס הבנות ועוזב את המשפחה. מצב רוחה של לואיז מידרדר והבנות חשות בכך ומבינות שטעו. הן מבקשות ממר נלסון לעצור את הגעת אביהן לניו יורק ואז גם מתברר שאביהן נשוי כבר שלוש שנים.

הבנות מגיעות לאיטורבי ומתחננות שיחזור למשפחה, והוא לא יכול לעמוד בהפצרותיהן וחוזר. כולן נהנות להיות בקונצרט ולשמוע את לארי אדלר המנגן במפוחית פה את הרפסודיה הרומנית מס'1 של אנסקו בלווי תזמורת עליה מנצח איטורבי ומנגן בפסנתר ביחד עם אחותו אמפרו. בבית כולן שרות ביחד בסוף הטוב כשאיטורבי מלווה אותן בפסנתר.

## צוות השחקנים

## קישורים חיצוניים

* שלוש בנות נועזות, באתר TCM
* קדימון לשלוש בנות נועזות, באתר יוטיוב
* לארי אדלר מנגן את הרפסודיה הרומנית מס' 1 של אנסקו, באתר יוטיוב
* ג'נט מקדונלד שרה עם שלוש הבנות "האביב", באתר יוטיוב
* חוסה איטורבי מנגן "חלום האהבה" לג'נט מקדונלד, באתר יוטיוב
* ג'יין פאוול וג'נט מקדונלד שרות "אביב" של גריג, באתר יוטיוב
* חוסה איטורבי ושלוש הבנות - Rout 66, באתר יוטיוב

קטגוריה:סרטי 1948
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
קטגוריה:סרטים מוזיקליים אמריקאיים
קטגוריה:סרטי מטרו גולדווין מאייר
קטגוריה:סרטים רומנטיים
קטגוריה:סרטי דרמה רומנטית אמריקאיים
ארל קייב

**ארל קייב** (באנגלית: **Earl Cave**; נולד ב-23 ביוני 2000) הוא שחקן קולנוע וטלוויזיה אנגלי.

## ביוגרפיה
קייב נולד בלונדון לזמר האוסטרלי ניק קייב ולשחקנית והמעצבת האנגלייה סוזי ביק. הוא גדל בברייטון שבמזרח סאסקס יחד עם אחיו התאום ארתור. יש לו גם שני אחים למחצה מבוגרים, לוק וג'תרו. הוא למד בבית הספר התיכון בדה, שם השתתף בהצגות תיאטרון. הוא איבד את אחיו התאום בתאונה ליד צוק בשנת 2015.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא אוסטרלי
קטגוריה:אנגלים שנולדו ב-2000
רוברט מקללנד

**רוברט מקללנד** (באנגלית: **Robert McClelland**; ) היה פוליטיקאי אמריקאי, שכיהן כחבר בית הנבחרים של ארצות הברית מטעם מישיגן, כמושל מישיגן התשיעי, וכמזכיר הפנים הרביעי של ארצות הברית.

## ראשית חייו
רוברט מקללן נולד בגרינקאסל שבפנסילבניה כבנו של רופא ממחוז פרנקלין. הוא למד בקולג' דיקינסון שבפנסילבניה וב-1829 סיים את לימודיו בהצטיינות. הוא למד משפטים וב-1831 התקבל ללשכת עורכי הדין של פנסילבניה ולזמן קצר עסק בעריכת דין בפיטסבורג לפני שב-1833 עבר למונרו ששכנה אז בטריטוריית מישיגן.
## קריירה
מקללנד היה לחבר בלשכת עורכי הדין של מישיגן ופתח משרד עורכי דין מצליח במונורו. הוא גם היה חבר בוועידה החוקתית שהתקיימה ב-1835. כאשר התקבלה מישיגן כמדינה בארצות הברית, הציע לו המושל סטיבנס מייסון תפקידים כנציב הבנק המדינתי וכתובע הכללי של המדינה, הצעות שאת שתיהן הוא דחה כדי לפתח את עסקיו הפרטיים, אם כי הוא לקח חלק פעיל בפעילות המפלגה הדמוקרטית במדינה. ב-1836 נשא מקללנד לאישה את שרה אליזבת סבין, ויחד הם הביאו לעולם שישה ילדים.

ב-1837 שימש מקללנד כחבר במועצה המנהלת של אוניברסיטת מישיגן, ושוב ב-1850. הוא ייצג את מחוז מונרו בבית הנבחרים של מישיגן בשנים 1838 ו-1840, וב-1843 היה יושב ראש הבית. ב-1841 הוא כיהן כראש עיריית מונרו. ב-1842 נבחר מקללנד מטעם מחוז הבחירה הראשון של מישיגן לבית הנבחרים של ארצות הברית, וכיהן בו בשנים 1843–1849. בניגוד לדעה הכללית במפלגה הדמוקרטית, הוא תמך ב, שהיה אמור להגביל את התפשטות העבדות במדינות החדשות. הוא תמך בהתמודדות הבלתי מוצלחת של ידידו לואיס קאס בבחירות לנשיאות של 1848, ובאותה שנה לא התמודד לבחירה מחדש לבית הנבחרים.

למקללנד היה תפקיד מרכזי בוועידה החוקתית של מישיגן שהתקיימה ב-1850. בשל השינויים שאומצו בחוקה זו, הוא נבחר ב-1851 לתקופת כהונה של שנה אחת כמושל מישיגן. ב-1852 הוא נבחר מחדש לתקופת כהונה מלאה של שנתיים. במהלך כהונתו כמושל, הוא ריכך את תמיכתו בתנאי וילמוט ותחת זאת תמך בפשרת 1850. הוא היה בעל תפקיד מרכזי בוועידה הארצית של המפלגה הדמוקרטית של 1852. במרץ 1853 התפטר מקללנד מכהונתו כמושל כדי להתמנות כמזכיר הפנים של ארצות הברית בממשלו של הנשיא פרנקלין פירס, ובמקומו כיהן כמושל סגנו השני, אנדרו פרסונס.
## שנותיו האחרונות
לאחר השבעתו של ג'יימס ביוקנן כנשיא ב-1857, פרש מקללנד מן החיים הציבוריים ופתח משרד עורכי דין בדטרויט. ב-1867 הוא שב לזמן קצר לפעילות ציבורית כחבר בוועידה החוקתית של מישיגן.

רוברט מקללנד נפטר ב-3 באוגוסט 1880 בדטרויט, ונטמן בבית הקברות אלמווד שבעיר.

## קישורים חיצוניים

* רוברט מקללנד באתר מחלקת הפנים של ארצות הברית 
* 
* רוברט מקללנד באנציקלופדיה לביוגרפיה אמריקאית 
* 

קטגוריה:אמריקאים ילידי פנסילבניה
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל פרנקלין פירס
קטגוריה:מושלי מישיגן
קטגוריה:בוגרי מכללת דיקינסון
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית המחוקקים של מישיגן
קטגוריה:אמריקאים ממוצא אירי
קטגוריה:אמריקאים ממוצא סקוטי
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1807
קטגוריה:אמריקאים שנפטרו ב-1880
ממיק כירורגיה חדשנית

**ממיק כירורגיה חדשנית בע"מ (מומנטיס)** היא חברה ישראלית העוסקת בפיתוח וייצור של פלטפורמה רובוטית לניתוחים זעיר-פולשניים. 
## היסטוריה
החברה הוקמה בשנת 2012 על ידי פרופסור ניר שוולב, דביר כהן וקרן הון סיכון פרגרין, בחממה הטכנולוגית אינסנטיב, בתמיכת רשות החדשנות. כהן הוא מנכ"ל החברה מאז אוקטובר 2013, והוא גם נשיא החברה הבת בארצות הברית, Memic Innovative Surgery Inc. יו"ר החברה ממרץ 2018 הוא ד"ר מוריס פרה, המשמש גם כיו"ר ומנכ"ל אינסייטק. משרדה הראשי של החברה ומרכז הפיתוח שלה שוכנים באור יהודה, ולה מרכז הנדסה וייצור בעכו. 

מוצר עיקרי של החברה הוא Hominis, רובוט המשמש לניתוחים בחלל הבטן, כולל כריתת רחם, בגישה דרך הנרתיק. במרץ 2021 קיבלה החברה את אישור ה-FDA למכירת הרובוט, לאחר ניסוי קליני בבלגיה ובישראל (בבית החולים רמב"ם). לדברי החברה זהו המוצר היחיד שקיבל את אישור ה-FDA לניתוח רובוטי דרך הנרתיק.

עם בעלי המניות של החברה נמנות קרנות הון סיכון אחדות, חברת מבטח שמיר אחזקות ואוניברסיטת אריאל בשומרון. בשני סבבי גיוס ראשונים גייסה החברה 18 מיליון דולר, ובנוסף קיבלה מענק של שני מיליון דולר מרשות החדשנות. בסבב גיוס שלישי, שנערך באפריל 2021 לאחר שהחברה קיבלה את אישור ה-FDA לשימוש ברובוט שפיתחה, גייסה החברה 96 מיליון דולר. באוגוסט 2021 פורסם שהחברה עומדת להתמזג עם חברת הספאק MedTech Acquisition., אך לבסוף המיזוג בוטל. בינואר 2022 דווחה החברה על סדרת עסקאות רכישה של המערכת בבתי חולים ברחבי ארצות הברית, ומיד לאחר מכן בית החולים לנשים ע"ש ג'קסון החל להציע לנשים לבצע ניתוחים גניקולוגיים באמצעותה. 

במאי 2023 הודיעה שתפטר 70 עובדים מתוך 120 ותתמקד בכירורגיה כללית. 

## קישורים חיצוניים
* 
* 

## הערות שוליים

קטגוריה:יצרני מכשור רפואי ישראלים
קטגוריה:אור יהודה: חברות
קטגוריה:חברות רובוטיקה
רברי

**רברי** (הינדי: **राबड़ी**; אנגלית: **Rabri**) הוא קינוח מתוק מהמטבח ההודי, המבוסס על חלב מרוכז ונפוץ במדינות תת-היבשת ההודית.

הרברי מיוצר על ידי הרתחה של חלב בכלי גדול הנקרא קדהאי. לאחר שנוצרת שכבת הקרום, מורידים את הרברי מהאש ושומרים בצד.

לקינוח מספר גרסאות המכילות אגוזים, שקדים, דבש ותבלינים שונים המוסיפים טעם ומשנים את המרקם.

הרברי דומה בטעמו לקינוח הבסונדי (Basundi) ונהוג לאכול אותו כאשר הוא קר או צונן.

## היסטוריה

הקינוח הוזכר לראשונה במאה ה-14, בספר הצ'אנדימאנגל (Chandimangal), בו הוא מוזכר יחד עם ממתקים אחרים.

בשנת 1965, נכנסה העיר קלקוטה למיתון ובית המשפט אסר על התושבים להכין את הקינוח בטענה שהוא עושה שימוש מוגזם בחלב.

## קישורים חיצוניים

* מתכון: רברי הודי, אתר Vegrecipesofindia

## הערות שוליים

קטגוריה:המטבח ההודי: קינוחים
קטגוריה:קינוחים
קטגוריה:מאכלי חלב
לשכת התרבות של הרייך

**לשכת התרבות של הרייך** (בגרמנית: **Reichskulturkammer***)* הייתה סוכנות ממשלתית בגרמניה הנאצית. היא הוקמה על פי חוק ב-22 בספטמבר 1933 במהלך תהליך הנאציפיקציה ביוזמת שר התעמולה של הרייך יוזף גבלס כארגון מקצועי של כל אמני היצירה הגרמניים. הלשכה נועדה להשיג שליטה על כל חיי התרבות בגרמניה הנאצית ביצירה, פרסום וקידום "אומנות ארית" המתיישבת עם האידיאלים הנאצים.

כל אמן היה צריך להגיש בקשה לחברות בהצגת תעודה ארי, בקשה שנדחתה הביאה בפועל לאיסור תעסוקתי למגישה.

לשכת התרבות כללה יחידות למוזיקה, קולנוע, ספרות, ארכיטקטורה, ואמנות חזותית. ביחידות היו חברים אמנים "טהורים גזעית" שתמכו במפלגה. עד 1935 היו חברים בלשכת התרבות של הרייך 100,000 חברים.

## מבנה וארגון
לשכת התרבות של הרייך הייתה מזוהה עם משרד הרייך לתעמולה ולהשכלת העם עם מושבו ברחוב וילהלמפלאץ בברלין. קצין האס אס האנס הינקל היה אחד הקצינים האחראים על הלשכה והיה הממונה המיוחד של גבלס להסרת יהודים מחיי התרבות הגרמניים.

ה- RKK התפרקה בסופו של דבר ונכסיה הוחרמו בחוק מספר 2 (שיצא ב-10 באוקטובר 1945) של מועצת הפיקוח של בעלות הברית. תמונות וחומר ארכיון נשמרות על ידי הארכיון הפדרלי הגרמני ונשמרו במרכז המסמכים של ברלין .

## קישורים חיצוניים

## הערות שוליים

קטגוריה:תרבות, אמנות ומדע בגרמניה הנאצית
קטגוריה:משרד הרייך לתעמולה ולהשכלת העם
Tempo

"**Tempo**" (בעברית: "**קֶצֶב**") הוא שיר שהוקלט על ידי הזמרת והראפרית האמריקאית ליזו והראפרית האמריקאית מיסי אליוט. השיר יצא לאור ב-26 ביולי 2019, על ידי חברות התקליטים אטלנטיק רקורדס ונייס לייף רקורדס, כסינגל השני מתוך אלבום האולפן השלישי של ליזו, *[[Cuz I Love You]]*.

השיר הגיע למקום החמישי במצעד שירי הראפ הדיגיטליים.

## הרכב וכתיבה
"Tempo" הוא שיר R&B, טראפ, ופאנק-פופ, שתואר כ"מלא בנוסטלגיה". הוא באורך שתי דקות וחמישים וחמש שניות. השיר מתחיל בריף גיטרה שתואר כ"עוצמתי". הבית של מיסי אליוט נוסף לאחר שליזו שמעה את השיר ללא אותו הבית. באתרי מוזיקה שונים טענו כי הוא מדבר על אהבה וביטחון עצמי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.

## וידאו קליפ
ליזו הכריזה על הקליפ של השיר ב-25 ביולי 2019. הקליפ, שביים אנדי היינס, הופץ לרשתות הסטרימינג השונות (ביניהן יוטיוב) ב-26 ביולי 2019. הוא מציג את ליזו, כשהיא לבושה במעיל כחול וכובע בוקרים אדום, וחוגגת במסעדה כשברקע כמה רקדנים. בהמשך, קופצת מיסי אליוט מתוך מכונית בחליפת טרנינג כדי לבצע את הבית שלה.

נכון לאוגוסט 2021, מונה הצפיות של הקליפ עומד על למעלה מ-35 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליזו
קטגוריה:שירים באנגלית
קטגוריה:שירים שנכתבו על ידי ליזו
קטגוריה:שירים שנכתבו על ידי ת'רון תומאס
קטגוריה:שירי פאנק (Funk) אמריקאיים
קטגוריה:סינגלים בהוצאת אטלנטיק רקורדס
Blame It on Your Love

**Blame It on Your Love** (בעברית: **האשם את אהבתך**) הוא שיר שהוקלט על ידי הזמרת האמריקאית צ'ארלי XCX בהשתתפות הזמרת והראפרית האמריקאית ליזו. השיר יצא לאור ב-15 במאי 2019, על ידי חברות התקליטים אסיילום רקורדס ואטלנטיק UK רקורדס, כסינגל השני מתוך אלבום האולפן השלישי של צ'ארלי XCX, *[[Charli]]*.

השיר הוא הגרסה המקורית של השיר, "", שיצא לפני ההוצאה הרשמית של "Blame It on Your Love", לאחר שהיה השיר האחרון והיחיד ללא שם מתוך המיקסטייפ, , של צ'ארלי XCX (2017). הווידאו קליפ הרשמי של "Blame It on Your Love" יצא לאור ב-13 ביוני 2019, חודש לאחר צאתו כסינגל.

## הרכב וכתיבה
"", הרצועה האחרונה מ- של צ'ארלי XCX (2017), הוא הגרסה המחודשת של "Blame It on Your Love", הנחשבת לגרסה "המקורית", אך על פי שיצאה כמעט שנתיים לאחר "". "" זכה לביקורות חיוביות עם יצאתו של , כאשר בפיצ'פורק דירגו אותו במקום ה-92 ברשימת "100 השירים הטובים ביותר של 2018".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## קידום
צ'ארלי XCX צייצה ב-13 במאי 2019 כי יש לה "בופ" עם ליזו, שאותה כינתה כ"מלכה של הכול". פחות מיממה לאחר מכן, היא אישרה את השם ואת תאריך היציאה שלו, ופרסמה תמונה שלה עם ליזו, עליה התנוסס שלט שעליו היה כתוב "Bout 2 Save Pop Music". השיר הוצג לראשונה ברדיו 1 ב-BBC ב-15 במאי 2019.

ב-17 וב-24 במאי 2019 נשלח השיר לרדיו להיטים עכשוויים באוסטרליה ובממלכה המאוחדת במטרה לעזור בקידום שלו.

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי צ'ארלי XCX
קטגוריה:שירי ליזו
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי ליזו
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי נוני באו
קטגוריה:שירים שנכתבו על ידי צ'ארלי XCX
קטגוריה:שירים שנכתבו על ידי ת'רון תומאס
לין כהן

**לין כהן** (נולדה ב-28 במרץ 1992) היא שחקנית דיבוב ישראלית.

## ביוגרפיה
כהן נולדה וגדלה בבאר שבע. בוגרת תיכון מקיף א' במגמת תיאטרון וקולנוע, לאחר מכן בשנת 2007 למדה לדבב באולפני נ.ל.ס. בשנת 2012 למדה עריכת סאונד במכללת BPM.

## קריירת דיבוב
כהן החלה לדבב לטלוויזיה משנת 2008, כאשר תפקידה הראשון היה בגיל 16. בשנת 2012 החלה להעביר סדנאות דיבוב בכנסי האנימה והמנגה של ארגון אמא"י. בתפקידה הראשי הראשון דיבבה את נינה מהסדרה "נינה פטאלו". דמויות נוספות אותן דיבבה כוללות את וובי מהסדרה "סיפורים של ברווזים", ניה ולויד מ"לגו נינג'גו", פבלס קדמוני מהסדרה "משפחת קדמוני", רוקשאר מהסדרה "בן 10: אומניברס", וונדי האריס ואמבר ג'ויס מהסדרה "ליגת הצדק - הדור הבא", אאונה דיי מהסדרה "בידאמן - עולם של מסתורין", קייל מהסדרה "דרגון בול סופר!", זוזו בוייל מ"יוגיהו!-ארק פייב", בטאמש מ"ארתור והמינימונים", הוגו, סיד ופרנק מהסדרה "אזמה ורוי", ויק וקוקו מהסדרה "גרוב היי", ורדית מהסרט "הפיה לילי", ו"הפיה לילי והחד קרן", ריקו מהסדרה "אווה ריקו וטיאו", ללי מהסדרה "עמק הכפתורים", טינה מהסדרה "אייס", בקי מהסדרה "חנונים ומפלצות", מארה מהסדרה "מאקסי", צ'לסי ודמויות שונות מהסרט "הדבורה מאיה: גביע האש", מריה ודמויות שונות מהסרטים "נורם בעיר הגדולה", "נורם בעיר הגדולה 2", "נורם בעיר הגדולה 3", מארג' ודמויות שונות מהסדרה "מעשיות פינגרלינגס", יוני ולילי מהסדרה "קזופס", אמה מהסדרה "גינת המשאלות", דמויות שונות מהסדרה "טובוט אתלון", באדה מהסדרה "צוות באדאנמו", יורירין, לנארד ודרופ מהסדרה של נטפליקס "גאוקו ילדת הדינוזאור", טוויסט ודמויות שונות מהסדרה "אנצ'נטימלס", הילווי מהסרט "ויק ההורס", טימיאה מהסדרה "גליצ'ים", לורה, איזבל ורוי מהסדרה "מונקרט", סייו מהסדרה "קונגסוני וחברים", ותפקידים שונים מהסדרות והסרטים "אסטריקס ושיקוי הקסמים", "גלימיס", "מיה ואני", "השועל הרשע וסיפורים נוספים", "אגלי דולס", "אברקא" ועוד.

## קישורים חיצוניים

* לין כהן, סרטונים "קוקי פופי" בערוץ היוטיוב

קטגוריה:מדבבות ישראליות
קטגוריה:מדבבים ישראלים
קטגוריה:שחקנים ילדים ישראלים
קטגוריה:בוגרות תיכון מקיף א' (באר שבע)
קטגוריה:בוגרי תיכון מקיף א' (באר שבע)
קטגוריה:ישראליות שנולדו ב-1992
קטגוריה:ישראלים שנולדו ב-1992
אלמר ודאס

**אלמר ודאס** (במקור **מוריץ** אלמר **וייס**, בהונגרית: **Vadász Elemér**; סקשפהרוואר, 1 במרץ 1885 – בודפשט, 30 באוקטובר 1970) היה גאולוג יהודי-הונגרי זוכה פרס קושוט פעמיים. פרופסור באוניברסיטה, חבר האקדמיה ההונגרית למדעים.

## ביוגרפיה
אלמר ודאס נולד במשפחה יהודית כבנם של הברוקר וילמוש וייס ושל אנטוניה דויטש. הוא סיים את לימודיו באוניברסיטה ההונגרית המלכותית בבודפשט (משנת 1951 שמה אוניברסיטת אטווש לוראנד). הוא היה מרצה ולאחר מכן מרצה בכיר במחלקה לגאולוגיה ופליאונטולוגיה. ודאס חקר כמה אזורי פחם בממלכת הונגריה, כולל את אגן דורוג. בחודשי מהפכת החרציות קרא לרפורמה במחקר ובחינוך המדעי. בתקופת הרפובליקה הסובייטית ההונגרית מונה לפרופסור לגאולוגיה ולאחר מכן לפליאונטולוגיה. היה חבר במנהלת האגודות המדעיות ומוזיאוני הטבע. לאחר נפילת הרפובליקה הסובייטית נאלץ לעזוב את האוניברסיטה. משנת 1920 היה הגאולוג של חברת "מכרות הפחם הכללי ההונגרי", שם הצליח לשרוד את השואה ומשם פרש לגמלאות בשנת 1945. בין השנים 1946–1965 הוא שוב הפך למרצה ומונה כפרופסור באוניברסיטה. בשנת הלימודים 1949/1948 היה סגן הדיקן של הפקולטה למדעי הרוח של אוניברסיטת פאזמאני פטר (שמו אז של אוניברסיטת אטווש לוראנד), הדיקן הראשון של הפקולטה למדעים והרקטור האחרון של אוניברסיטת פאזמני פטר (בשמה זה). באמצעות פעילותו בהנהגת האוניברסיטה, תמך ועזר בעקביות ברפורמות באוניברסיטה בשנים 1949 ו-1950, בשינוי הסוציאליסטי של האוניברסיטאות. הוא היה גם נשיא החברה הגאולוגית ההונגרית.

אשתו הייתה אגנש יוש (1895–1972), בתם של אישטוואן יוש ושל רוזה הרבנדה, אותה נשא בבודפשט ב-25 בנובמבר 1916.

## כתביו
* הקוצינים הים תיכוניים של הונגריה (Geologica Hungarica I., בודפשט, 1914)
* עבודתו של הגאולוג (Pécs, 1928)
* הרי מצ'ק (תיאור גאולוגי של נופי הונגריה א', בודפשט, 1935)
* הגאולוגיה של הונגריה (בודפשט, 1951)
* גאולוגיה של פחם (בודפשט, 1951)
* גאולוגיה של בוקסיט (בודפשט, 1951)
* היווצרות מנגן בהרי הבקון (עלון המחלקה למדעים טכניים של האקדמיה ההונגרית למדעים, בודפשט, 1952)
* הגאולוגיה של הונגריה (בודפשט, 1953 ו-1960)
* מתווה ההתפתחות של הגאולוגיה (בודפשט, 1953)
* גאולוגיה אנליטית (בודפשט, 1955)
* יוז'ף סאבו: אלמיר ודאס (בודפשט, 1970)

## פרסים והוקרה
* פרס קושוט : 1948, 1952
* מדליית זיכרון יוז'ף סאבו (1954)
* מדליית הזיכרון פאל בוגאט (1966)

## ראו גם
* לקסיקון יהודי הונגרי. 1929. עורך פטר אויווארי. עמוד 931 אלמיר ודאס

## לקריאה נוספת
* יהודית שוימאר - לאיוש קובאץ': לקסיקון של דורוג () דורוג, 2008.
* לקסיקון ביוגרפי הונגרי. עורך ראשי. אגנש קניירש. בודפשט, 1981.

## הערות שוליים

קטגוריה:מדענים יהודים הונגרים
קטגוריה:יהודים זוכי פרס קושוט
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי האקדמיה ההונגרית למדעים
קטגוריה:גאולוגים יהודים
קטגוריה:סקשפהרוואר: אישים
קטגוריה:הונגרים שנולדו ב-1885
קטגוריה:הונגרים שנפטרו ב-1970
Boys (שיר של ליזו)

**Boys** (בעברית: **בנים**) הוא שיר שהוקלט על ידי הזמרת והראפרית האמריקאית ליזו. השיר יצא לאור ב-22 ביוני 2018, על ידי חברת התקליטים אטלנטיק רקורדס, כסינגל שלא מתוך אלבום אולפן. הוא נכתב על ידי ליזו, נייט מרסרו, ריקי ריד וארון פאקט, בעוד ריד טיפל גם בהפקת השיר. מבחינה מוזיקלית, מדובר בשיר פאנק, פופ ואלקטרופופ.

השיר הפך ללהיט בישראל עוד לפני שליזו פרצה לעולם, כאשר הגיע למקום הראשון במדיה פורסט.

## הרכב וכתיבה
"Boys" זכה לשבחים וביקורות חיוביות מטעם מבקרי המוזיקה השונים; אחד מהם השווה אותו לשיר בעל אותו שם משנת 2017 של צ'ארלי XCX. במגזין טיים דירגו את "Boys" במקום ה-10 ברשימת "10 השירים הטובים ביותר בשנת 2018". השיר הפך לראשון של ליזו שנכנס למצעד מסחרי גדול, כאשר הגיע למקום ה-37 בוולוניה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-160 מיליון השמעות.

## וידאו קליפ
לצד הסינגל יצא וידאו קליפ רשמי שביימו קווין וילסון ואנדי מדלן. הקליפ מציג את ליזו כשהיא רוקדת באזורים שונים במיניאפוליס ורוקדת בחדר רחצה. הקליפ צולם בשחור-לבן בלבד. קליפ מילים לא רשמי של השיר שפורסם ביוטיוב במאי 2020 זכה להצלחה וצבר למעלה מ-4 מיליון צפיות. האודיו של "Boys" הצליח לצבור למעלה מ-6.1 מיליון צפיות.

נכון לאוגוסט 2021, מונה הצפיות של הקליפ עומד על למעלה מ-60 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2018
קטגוריה:שירי ליזו
קטגוריה:שירים באנגלית
קטגוריה:שירים שנכתבו על ידי ליזו
קטגוריה:שירי אלקטרופופ
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אטלנטיק רקורדס
אלה-ריי סמית'

**אלה-ריי סמית**' (באנגלית: **Ella-Rae Smith**; נולדה ב-21 בפברואר 1998) היא שחקנית ודוגמנית אנגלייה, המוכרת בתפקידה כניקס בעונתה השלישית של הסדרה "אדמת הפקר" ברשת AMC, וכדייזי הוי במיני-סדרה של נטפליקס "אדם זר".

## ראשית חייה
סמית' נולדה בבריסטול, אנגליה בממלכה המאוחדת. היא התגלתה בגיל 13 במהלך טיול בית הספר לפריז, שם חתמה על חוזה דוגמנות ראשון בשנת 2014.

## קריירה
תפקיד הטלוויזיה הראשון של סמית' היה בסדרה "Marley's Ghosts", שם שיחקה בתפקיד מיה במשך שני פרקים והופעת הבכורה שלה בקולנוע הייתה בסרט הקולנוע משנת 2017, "Butterfly Kisses". היא החלה לשחק בסדרת הטלוויזיה, "Clique" בתור פיבי. היא התחילה לשחק בסרטים קצרים, ובשנת 2017 לוהקה לתפקיד של ניקס בסדרה "אדמת הפקר" בעונתה השלישית.

בשנת 2019 היא גילמה את אחד מאנשי הצוות של מאדאם מ' בסרט "מהיר ועצבני: הובס ושואו". כמו כן, בשנת 2020 שיחקה בתפקיד דייזי הוי במיני-סדרה של נטפליקס, "אדם זר".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בריסטול: אישים
קטגוריה:דוגמניות אנגליות
קטגוריה:דוגמנים ילדים
קטגוריה:דוגמניות ילדות
קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:אנגליות שנולדו ב-1998
קטגוריה:אנגלים שנולדו ב-1998
Water Me

**Water Me** הוא שיר שהוקלט על ידי הזמרת והראפרית האמריקאית ליזו. השיר יצא לאור ב-18 באוגוסט 2017, על ידי חברות התקליטים אטלנטיק רקורדס ונייס לייף רקורדס, כסינגל שלא מתוך אלבום אולפן. הוא נכתב על ידי קלרנס קופי ג'וניור, א. קיד בוגארט, ריקי ריד, פרחאד סמדזאדה, ליזו, מוריס ויטנברג, ננקה וטוביאס וינקורן.

השיר זכה להצלחה רק בשנת 2019, שנתיים לאחר יציאתו המקורית כאשר נכנס למצעדי הבילבורד.

## הרכב וכתיבה
"Water Me" מכיל מילים על החיוביות שבגוף, אהבה עצמית וחופש. פזמון השיר מבוססת על מילים שנכתבו מחדש בהשראת שורות הפתיחה של שיר ילדים נגד סמים בשם "I Am Free, No Dope For Me" שנכתב על ידי מוריס ויטנברג והוקלט על ידי להקת הנשמה הלטינית The Dynamics בשנת 1970.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## שימוש במדיה
"Water Me" נכלל בסרט "מאבדים את זה" (2018), כמו גם במשחק הריקודים והקצב, *[[Just Dance 2019]]*. בשנת 2019, וולמארט השתמשה בשיר בפרסומת הבלאק פריידי שלה ובעקבות כך זכה השיר להצלחה בפעם הראשונה, כאשר נוצר אתגר בטיקטוק בהשראתו שהוביל לכניסתו למצעדי הבילבורד השונים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2017
קטגוריה:שירי ליזו
קטגוריה:שירים באנגלית
קטגוריה:שירים שנכתבו על ידי ליזו
קטגוריה:שירים על חופש
קטגוריה:סינגלים בהוצאת אטלנטיק רקורדס
אורי שמיר

**אורי שמיר** (נולד ב-7 ביולי 1951) הוא צייר פסנתרן ושחקן קולנוע ישראלי.

## ביוגרפיה
שמיר נולד בפריז, צרפת. הוא בנם הצעיר של נחום שמיר ומלכה שמיר לבית פס, שהיו אז בשליחות מטעם הסוכנות היהודית ועסקו בהעלאת עולים לישראל.

ב-1969 סיים את לימודיו בגימנסיה "הרצליה" בתל אביב. את שירותו בצה"ל עשה בחיל הנדסה קרבית. שמיר למד מוזיקה ותיאטרון באוניברסיטת תל אביב וב-1980 סיים את לימודי התואר הראשון ב שבארצות הברית.

### תפקידים בקולנוע
ב-1987 החל לשחק בסרטים ובתפקידו הראשון גילם את דמותו של עו"ד נתן קוגלר בסרט "אבא גנוב". בתפקיד זה המשיך בסרטים הבאים בסדרה ,"אבא גנוב 2" (שיצא לאקרנים ב-1989) ו"אבא גנוב 3" (משנת 1991), שצולם באילת בעת מלחמת המפרץ.

ב-1996 שיחק בתפקיד בעל הבית בסרט "מי האבא?" בכיכובו של דובי גל. התפקידים הבאים היו ב"פאזל" ב-1999, "ציליבל" ב-2003, "שולץ" ב-2008 ו"נויורק" ב-2012. בשנת 2019 נבחר עם יהודה בארקן להגיש את פרס התסריט הטוב ביותר בטקס פרס אופיר.

### הלחנה וכתיבת פזמונים
שמיר כתב עבור יוני רכטר וההרכב "ארבע-עשרה אוקטבות" את המילים לשירים "ערב בתל אביב", "To be alone" ו"הימים חולפים". כמו כן, הוא הלחין את השירים "אושר שליו" של רחל ו"עמוק בטל" (טנא מלא כוכבים) של לאה גולדברג. בנוסף, הלחין שמיר פזמונים פרי עטו שיצאו בתקליטי שדרים ושודרו ברדיו, שביניהם נמנים "בוקר טוב ישראל", "זהב ספרדי" שאת מילותיו כתב דן מינסטר ו"שיר עם שוודי".

### מוזיקה
משנות השמונים ואילך הופיע כבסיסט בהרכבי ג'אז שונים, בין היתר עם ההרכב של הוגו לנדוור. ליווה אמנים כיהורם גאון, לני רביץ ויוסי בנאי וניגן בהפקות תיאטרון של הקאמרי ושל תיאטרון יידישפיל. בשנות התשעים החל להופיע כזמר בערבי זמר עברי ומשנת 2013 ניהל עם הזמרת סיגל נוביק מועדון זמר בשם "שמורת הזמר של סיגל ואורי".

מ-2010 מופיע שמיר כפסנתרן ג'אז ומוזיקה קלה במועדונים ומסגרות שונות.

### ציור
בשנות התשעים החל שמיר לצייר והתמחה ברישומים בדיו ובציורים בצבעי מים. בשנים 1996 ו--1997 השתתף בתערוכות קבוצתיות של תלמידי יצחק בלפר ורפי משל. ב-2001 השתתף בתערוכה קבוצתית של אגודת הציירים והפסלים. בשנים 2022-2025 למד ציור ב"התחנה" עם דויד ניפו וארם גרשוני.

ב 2024-25 למד עם איליה גפטר בויזואל ארט סנטר.

שמיר, המתגורר בתל אביב, היה נשוי לרות ברהום שמיר, אך השניים התגרשו. בנם הוא הקולנוען טל שמיר.

## קישורים חיצוניים

## הערות שוליים

קטגוריה:נגני ג'אז: פסנתרנים
קטגוריה:פסנתרנים ישראלים
קטגוריה:ציירים ישראלים
קטגוריה:שחקני קולנוע וטלוויזיה ישראלים
קטגוריה:ישראלים ילידי צרפת
קטגוריה:בוגרי גימנסיה הרצליה
קטגוריה:בוגרי אוניברסיטת תל אביב
קטגוריה:בוגרי אוניברסיטת נורת'איסטרן
קטגוריה:ישראלים שנולדו ב-1951
קארוזו הגדול

**קארוזו הגדול** (באנגלית: **The Great Caruso**) הוא סרט מוזיקלי אמריקאי משנת 1951 בבימויו של ריצ'רד ת'ורפ, עם מריו לנצה ואן בליית' בתפקידים הראשיים.

התסריט נכתב בהשראת הביוגרפיה של זמר הטנור הידוע אנריקו קארוזו מאת אשתו דורותי אבל ברובו הוא בדיוני.

לנצה שר בסרט שירים איטלקיים וכן אריות מאופרות של ג'וזפה ורדי, פוצ'יני, דוניצטי, ליאונקוואלו, רוסיני, דוניצטי, פון פלוטו, מסקאני ועוד.

הסרט זכה בפרס אוסקר למיקס הסאונד הטוב ביותר והיה מועמד לפרס אוסקר לפסקול המקורי הטוב ביותר ולפרס אוסקר לעיצוב התלבושות הטוב ביותר. כן היה מועמד לרשימת הסרטים המוזיקליים הגדולים ביותר.

הסרט היה הצלחה מסחרית ואמנותית גדולה והיה שיא בקריירה של לנצה.

## תקציר העלילה
25 בפברואר 1873, יום רגיל בעיר נפולי כשהווזוב נשקף מרחוק. ביום זה נולד ילד למשפחת קארוזו שנקרא אנריקו. כבר בהיותו ילד גילה כישרון זמרה במקהלת הכנסייה. אמו טיפחה אותו וגם כאשר הייתה על ערש דוויי היא בקשה ממנו לא להיות לידה אלא להשתתף בתהלוכת הכנסייה.

עברו שנים, אנריקו מתפרנס משירה בבתי קפה וקיבוץ מטבעות. הוא רוצה להתחתן עם חברתו מוזט אבל אביה סוחר הקמח מכריח אותו לעבוד בעסק שלו.

פעם אחת הוא נפגש חבר במועדון ומתחיל לשיר את "לה דנצה" של רוסיני לקול תשואות הקהל. אלפרדו, זמר בתיאטרון סן קרלו מתרשם מקולו ומשיג לו משרת זמר במהלה, ומשם מתפתח אנריקו עד שהגיע לתפקידים ראשיים והתפרסם. משם הוא מגיע ללה סקאלה. כעת הוא רוצה לשאת את חברתו, אך מתברר שהיא כבר נשואה.

אנריקו חותם חוזה עם קובנט גארדן ומופיע בתפקיד ראשי בריגולטו עם זמרת הסופרן מריה סלקה (ג'רמינה נובוטנה) שלא סובלת אותו. הוא נפגש עם אלפרדו שאיבד את קולו והוא מובטל, וממנה אותו לאמרגנו.

הם מקבלים הזמנה למטרופוליטן בניו יורק שם נפגש קארוזו עם זמרת הסופרן לואיז הגאר (דורותי קירסטן), והם מתקבלים בתשואות בשירתם באופרה אאידה.

פארק בנג'מין  (קרל בנטון ריד) הוא הפטרון הראשי של בית האופרה, והוא מתעב את קארוזו בגלל מוצאו ונימוסיו המחוספסים. קארוזו בן ה-45 מתאהב בדורותי בנג'מין אן בליית'), בתו הצעירה של פארק בנג'מין למורת רוחו של אביה.

בינתיים יוצא קארוזו למסע ברחבי אירופה ואמריקה. כשהוא חוזר, עדיין מחכה לו דורותי (דורה) בת ה-25. הוא קובע אתה פגישה אך אלפרדו אומר לו שהוא צריך לשיר בקתדרלה. קארוזו אומר כי לא הוא שולט בקול אלא הקול שולט בו, והולך לשיר עם ילדי הכנסייה את אווה מריה לפי מנגינה של גונו - באך.

לבסוף הם מתחתנים למרות שאביה אוסר עליה.

בעת ביצוע לוצ'יה די למרמור מגיעה ידיעת שנולדה לו בת ומתפשטת במהירות לזמרים מקהלה והקהל וכולם מריעים לו בסוף.

בריאותו של אנריקו מתערערת. הוא חש במחנק בגרונו ומטפל בעצמו בספריי של אתר.

בסוף הופעה באופרה "מרתה" של פלוטו הוא מתמוטט. בסוף רואים אנשים שחולקים לו כבוד ליד פסלו, במבואה של המטרופוליטן אופרה.

## צוות השחקנים

## קישורים חיצוניים

*קדימון לקארוזו הגדול, באתר יוטיוב
*קארוזו הגדול, באתר TCM
*כתוביות ותחילת הסרט, באתר יוטיוב
*מריו לנצה של "לה דנצה", באתר יוטיוב
*לנצה/קארוזו שר אווה מריה, באתר יוטיוב
*קארוזו שר לוצ'יה דה לה מרמור ומקבל ידיעה על הולדת בתו, באתר יוטיוב
*תמונת הסיום של אאידה - מריו לנצה ודורותי קירסטן, באתר יוטיוב
*סצנת הסיום של קארוזו הגדול, באתר יוטיוב

קטגוריה:סרטי 1951
קטגוריה:סרטי מטרו גולדווין מאייר
קטגוריה:סרטי מריו לנצה
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטים המבוססים על סיפור אמיתי
קטגוריה:סרטים מוזיקליים אמריקאיים
קטגוריה:סרטים מוזיקליים
קטגוריה:סרטים על אופרה
יחסי ערב הסעודית – קוסובו

**יחסי ערב הסעודית–קוסובו** הם היחסים הדיפלומטיים והדו-צדדיים בין **[[ערב הסעודית|הממלכה הערבית הסעודית]]** לבין המדינה המוכרת חלקית, **[[קוסובו|רפובליקת קוסובו]]**. הפרלמנט של קוסובו הכריז באופן חד צדדי על עצמאות הרפובליקה מסרביה ב-17 בפברואר 2008. סעודיה הכירה בעצמאותה של קוסובו ב-20 באפריל 2009.

ערב הסעודית מיוצגת בפרישטינה באמצעות שגרירותה בטירנה, במקביל, קוסובו מתכננת לפתוח שגרירות בריאד. ב-22 בדצמבר 2009, שגריר ערב הסעודית עבדאללה עבד אל-עזיז (שהוא שגריר מדינתו באלבניה הממונה גם על מקדוניה הצפונית) הגיש את כתב האמנתו לנשיא קוסובו, פאטמיר סיידיו.

## היסטוריה
הטריטוריה האוטונומית של קוסובו ומטוהיה הייתה יחידה מנהלית-טריטוריאלית אוטונומית בתוך סרביה בתקופה של הרפובליקה הפדרלית הסוציאליסטית של יוגוסלביה ומאוחר יותר הרפובליקה הפדרלית של יוגוסלביה. במהלך מלחמת קוסובו קיבל צבא שחרור קוסובו שכירי חרב זרים, בייחוד מערב הסעודית. במהלך עבודת משימת האו"ם ביקשו ארגונים סעודיים ליצור קשרים תרבותיים בקוסובו.

ב-25 במאי 2009, בישיבה ה-36 של מועצת שרי החוץ של ארגון לשיתוף פעולה אסלאמי בדמשק, 57 מדינות חברות אימצו החלטה לגבי הכרזת עצמאותה של קוסובו, התומכת בתפקיד האו"ם בקוסובו, ואישרה מחדש את "האינטרס החזק של הארגון לשיתוף פעולה אסלאמי במוסלמים בבלקן", שקיבל בברכה את שיתוף הפעולה של קוסובו עם המוסדות הכלכליים והפיננסיים של הארגון וקרא לקהילה הבינלאומית להמשיך ולתרום לפיתוח כלכלת קוסובו. ערב הסעודית הייתה אחת המדינות האסלאמיות העיקריות שתמכו בהחלטה. נמסר כי טיוטת החלטה קודמת (שהוגשה על ידי ערב הסעודית) קראה להכרת רפובליקת קוסובו על ידי מדינות מוסלמיות, אך נדחתה על ידי כמה ממדינות החברות בארגון, כולל סוריה, מצרים ואזרבייג'ן.

ערב הסעודית תמכה ברפובליקת קוסובו בישיבות בית המשפט הבינלאומי של האו"ם לצדק בנושא חוקיות העצמאות של קוסובו בשנת 2009.

## אסלאמיזם
בדומה לערב הסעודית, קוסובו נשלטת על ידי האוכלוסייה המוסלמית. המגמה המסורתית של האסלאם בקוסובו היא בית הספר למשפטים האסכולה החנפית, הנקרא גם "ליברלי" ו"מתון". לאחר תום מלחמת קוסובו החריפה הקיצוניות של האסלאם באזור. הווהאביה, השולטת בסעודיה, השתרשה גם בקוסובו בזכות הדיפלומטיה הסעודית. ערב הסעודית מימנה את בניית המסגדים החדשים באזור, בעוד שאימאמים הופיעו בקוסובו בסוף 1999.

## ראו גם
* יחסי סרביה–ערב הסעודית

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרלסבאד (באדן)

**קרלסבאד** (בגרמנית: **Karlsbad**) היא עירייה במחוז הדרומי של קרלסרוהה בבאדן-וירטמברג בקצה הצפוני של היער השחור. היא נוצרה במהלך רפורמה מוניציפלית ב-1 בספטמבר 1971 ממגוון קהילות עצמאיות לשעבר.

## גאוגרפיה והיסטוריה
העירייה ממוקמת ברמת אלב-פינץ בצפון היער השחור, 8 ק"מ דרום-מזרח לאטלינגן, 13 ק"מ דרומית מזרחית לקרלסרוהה ו-15 ק"מ מערבית לפפורזהיים.

### קהילות כפריות
עיריית קרלסבאד מורכבת מ-5 עיריות עצמאיות של קהילות שאוחדו על ידי הרפורמה המוניציפלית בשנת 1971:

#### לנגנשטיינבאך
לנגנשטיינבאך, שהוזכרה עוד בשנת 1197, מציעה תנאים אידיאליים למנוחה ולרוגע. במאה ה-18 הקהילה הייתה מפורסמת הרבה מעבר לגבולותיה כ-"קהילה נסיכותית וממלכתית". *גרף קארל וילהלם פון באדן* בנה בניין רחצה מתחת לקפלת ברברה בשנת 1719, שאז שימש כמעון קיץ לבית הנסיך. כיום לנגנשטיינבאך מציעה מתקנים מרכזיים רבים ותשתית עשירה למגורים, עבודה, מנוחה, קניות, חינוך ובריאות וקל להגיע אליה באמצעות רכבת S

#### אוורבך
אוורבך מוזכרת לראשונה בסביבות שנת 1278. לפחות ממה שחפירות ארכאולוגיות הוכיחו, האזור סביב אוורבך יושב כבר בשנת 90 לספירה. אוורבאך קרובה מאוד ללנגנשטיינבאך, מציעה אפשרויות מגורים ופנאי יפות ומחוברת לרשת תחבורה באמצעות קווי אוטובוס.

#### מוטשלבאך
בדומה לאוורבך, מוטשלבאך הייתה אחד מן הקהילות הקטנות ביותר בקרלסבאד. מוטשלבאך הוזכרה לראשונה בשנת 1278. בשנת 1936 אוחדו קהילות הלדניזיות שונות לתוך קהילה אחת הנקראת כיום "מוטשלבאך". במסגרת הרפורמה בעירייה, מוטשלבאך השתלבה בעיריית קרלסבאד.

#### איטרסבאך
איטרסבאך, שהוזכרה לראשונה בשנת 1232, נכנסה לבסוף לבאדן-וירטמברג בשנת 1605. ב-1854, בזכות התיישבות תעשייתית, היה ניתן היה לשפר את התנאים הכלכליים של מקום המגורים הטהור. מחצבות הגיר וכבשני הלבנים הביאו גם הזדמנויות הכנסה חדשות לקהילה הקטנה. לאחר מלחמת העולם השנייה, המקום חווה פריחה כלכלית הודות לתעשייה המודרנית שכבשה לא רק את גרמניה, אלא גם את השוק הבינלאומי. אזור התעשייה ממוקם שני קילומטרים מהאתר. ניתן להגיע לאזור התעשייה ולעיר הפנימית באמצעות רכבת תחתית.

#### שפילברג
אף על פי שהשטח הוזכר לראשונה במסמכים מ-1281, אזרחי רובע קרלסרוהה, אמרו כי הם עברו לכפר - שאז קראו לו עדיין "ספילברץ" - בשנת 1161. לאחר היה עדיין חלק מוירטמברג, הוא נמכר לבאדן-דורלאך בשנת 1603. במשך 200 השנים הבאות הוא היה שייך ללנגנשטיינבאך עד 1803. בשנת 1971, במסגרת רפורמת העירייה, הם שינו את שמם לשפילברג והשתלבו בעיריית קרלסבאד.

## קישורים חיצוניים

* 

## הערות שוליים

קטגוריה:באדן-וירטמברג: ערים
ג'וליאן גריי

**ג'וליאן גריי** (באנגלית: **Julian Grey**; נולד ב-1 במרץ 2006) הוא שחקן אמריקאי. הוא ידוע בעיקר בזכות תפקיד 'אייב', בנו הצעיר של אדם (דייוויד דוכובני) בסרט הקולנוע "הכישוף: הדור הבא" משנת 2020. באותה שנה גילם גם את פין, בנם של ויל פרל וג'וליה לואי-דרייפוס בקומדיה משנת 2020, "מדרון תלול". בטלוויזיה הופיע גריי כוויליאם מק'נו מיני סדרה עטורת הפרסים של נטפליקס, "חסרי אלוהים" משנת 2017.

## ביוגרפיה
גריי נולד בלוס אנג'לס, קליפורניה, לאב גרמני ואם אמריקאית, ומחזיק באזרחות גרמנית ואמריקאית. לגריי יש אחות תאומה, אח גדול ועוד אחות למחצה.

## קריירה
גריי ערך את הופעת הבכורה המקצועית שלו בגיל 10 בפרק של סדרת הטלוויזיה של רשת פוקס "Wayward Pines" לצד מליסה ליאו. מאוחר יותר באותה שנה שיחק בתפקיד חוזר במיני-סדרה "חסרי אלוהים" משנת 2017.

בשנת 2017, גריי לוהק לפיילוט של הסדרה "Crash & Burn", המבוססת על ספר רבי המכר של מייקל חסן בעל אותו שם.

בינואר 2019, גריי החל בצילומי הקומדיה האפלה **מדרון תלול** , שצולמה באלפים האוסטרים. בסרט גילם את פין, בנם של ויל פרל וג'וליה לואיס-דרייפוס. הסרט בבימוים של נאט פקסון וג'ים ראש, הוקרן בבכורה בפסטיבל סנדאנס בינואר 2020.

באוקטובר 2019, גריי הצטלם לסרט הקולנוע "הכישוף: הדור הבא" בסרט מגלם גריי את "אייב". הסרט נועד במקור להקרנה בבתי קולנוע, אך הוקרן לראשונה הן בבתי הקולנוע הבינלאומיים והן בשירותי וידאו על פי דרישה בארצות הברית ובקנדה, שם בתי הקולנוע נסגרו עקב מגפת הקורונה.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא גרמני
קטגוריה:אמריקאים שנולדו ב-2006
חנות מין

[ממוזער| חנות מין ברחוב וולקר'ס קורט, [סוהו (לונדון)|סוהו, לונדון.]]
[ממוזער| חנות מין בפינת הרחובות אוטבאלאנקטו וראטואטינקאטו, [טמפרה (עיר)|טמפרה, פינלנד.]]
[ממוזער| חנויות מין בשדרות דה קלישי, [פריז, צרפת.]]
**חנות מין** (הנקראת גם **חנות סקס**, **חנות למבוגרים** או **חנות ארוטית**) היא חנות קמעונאית שמוכרת מוצרים הקשורים לבידור מיני או ארוטי למבוגרים, כגון אביזרי מין, הלבשה תחתונה, ביגוד, פורנוגרפיה ומוצרים נלווים אחרים.

## היסטוריה
ניתן לטעון כי חנות המין הראשונה הייתה בשנות ה-20 של המאה ה-20 ברשת החנויות דיאנה סליפ  בפריז, צרפת. בחנות הזו נמכרו ספרים ארוטיים, תמונות ארוטיות והלבשה תחתונה.

כביכול, חנות המין "הרשמית" הראשונה בעולם נפתחה ב-1962 על ידי ביאטה אוזה בפלנסבורג, גרמניה המערבית. ברוב המדינות, חנויות המין מוסדרות בחוק, כאשר הגישה אל חנויות המין אינה מותרת על ידי קטינים. לעומת זאת, יש מדינות שאוסרות על קיום חנויות מין ואוסרות על מכירת מוצרים מיניים או ארוטיים.

בשנות ה-90 של המאה ה-20 והעשור הראשון של המאה ה-21 הפכה רכישה של מוצרי מין לפעילות מקובלת יותר, ורשתות של מוצרי מין והלבשה תחתונה הפכו לעסקים לגיטימים במדינות רבות ברחבי העולם.

## בישראל
בתחילת שנות ה-70 של המאה ה-20 החלה לפעול בישראל רשת של חנויות מין בשם "ארוס". הסניף הראשון שלה נפתח ברחוב החשמונאים בתל אביב, בנובמבר 1970. חנות שנייה נפתחה ברחוב ינאי במרכז ירושלים והביא להפגנות של אנשי העדה החרדית נגדה. ביוני 1972 נפרצה החנות בתל אביב ונשרפה כליל על ידי תלמידי ישיבה שהגיעו מירושלים. הם השאירו כרוז בו כתבו שהם פועלים בשם ארגון חרדי - "קש"ת" ("קבוצת שומרי תורה"). הם נתפסו מיד ונידונו לשנת מאסר.

במאי 1973 זוכה בעל חנות "ארוס" מאשמה של הפצת פרונוגרפיה.

בשנת 1975 נפתחה חנות "ארוס" גם בחיפה.

בתחילת 1989 הושלך לתוך חנות לאבזרי מין במרכז כלל בירושלים רימון יד, ונדקרה עובדת בחנות בתל אביב.

בתחילת שנות ה-2000 גדל מספר חנויות המין בישראל לכ-80, ואף החלו להימכר אבזרי מין בבתי מרקחת, והוקמו חנויות הפונות למגזר החרדי.

## קישורים חיצוניים

* 
* 
* 
* 
* 

## הערות שוליים

קטגוריה:פורנוגרפיה
קטגוריה:חנויות
קטגוריה:ארוטיקה
The Humming

"**The Humming**" (בעברית: "**הזִמזוּם**" או "**הפְּזִימָה**") הוא שיר שהוקלט על ידי הזמרת-יוצרת האירית אניה, מתוך אלבום האולפן השמיני שלה, *[[Dark Sky Island]]*. השיר יצא לאור ב-13 בנובמבר 2015, על ידי חברת התקליטים האחים וורנר, כסינגל שיווקי מתוך האלבום. הוא נכתב על ידה והופק על ידי ניקי ראיין.

את "The Humming" הוציאה אניה שבוע לפני יציאתו של *[[Dark Sky Island]]*, במטרה לעזור בקידום שלו.

## רקע וכתיבה
"The Humming" הוא שיר "שמהרהר על מחזור היקום ואיך שינוי משפיע על הכול". בזמן שאניה עבדה על הלחן שלו, היו חלקים שהיא זמזמה ולבסוף החליטה לכלול את הקטע הזה כחלק מהשיר עצמו. היא קראה סיפור שרומא נתנה לה, ממנו למדה שהצליל הראשון שהושמע בעולם היה זמזום. את אותו הצליל לא יכלו לשמוע בני האדם, אך במרוצת הזמן מדענים הצליחו לתרגם אותו לצליל שאוזן אנושית יכולה לשמוע, תוך שימוש בטלסקופ החלל פלאנק ובקומפרסור שנועדו לעזור בכך.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## ביקורת
טימותי מונגר מ-*[[AllMusic]]*, כתב ש-*[[Dark Sky Island]]* "מכיל את כל סימני ההיכר האופייניים לאניה, אך עם נקודות שיא רבות יותר מאשר בשתי עבודותיה הקודמות", תוך שהדגיש את "The Humming" כ"אחת הרצועות החזקות ביותר שהפיקה מזה עשרות שנים". הוא טען שאותה הרצועה דומה לשיר "Caribbean Blue" משנת 1991, הלקוח מהאלבום, *[[Shepherd Moons]]*. הוא סיכם ואמר ש"האלבום מצליח להזכיר את אלבומיה הקודמים של אניה, תוך שמירה על העוצמה שלהם".

## וידאו קליפ
קליפ המילים הרשמי של "The Humming" הועלה לערוץ היוטיוב של אניה ב-13 בנובמבר 2015, ביום צאתו כסינגל שיווקי. קליפ המילים נוצר בהשראת הירח, הלילה והמים, כשלאורכו ניתן לראות את מילותיו לצד תמונות נעות של נושאים הקשורים אליהם. הופעתה של אניה עם השיר הועלתה ליוטיוב בשנת 2016 וזכתה להצלחה נאה.

נכון לאוקטובר 2020, מונה הצפיות של קליפ המילים עומד על למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי העידן החדש
ריי מנאי

**ריי אלדו מנאי** (באלבנית: **Rey Aldo Manaj**; נולד ב-24 בפברואר 1997 בלושניה שבאלבניה) הוא כדורגלן אלבני המשחק בעמדת החלוץ בשארג'ה מליגת העל של איחוד האמירויות ובנבחרת אלבניה.

## קריירת מועדונים
מנאי החל את הקריירה המקצוענית שלו בקרמונזה מהסרייה ג', בה ערך 22 הופעות ליגה.

ב-14 ביולי 2015 חתם מנאי על חוזה לחמש עונות באינטר מילאנו מהסרייה א'. במשך שלוש עונות במועדון הוא הושאל לפסקארה מהסרייה א', לפיזה מהסרייה ב' ולגרנדה מהליגה הספרדית השנייה, ואף ערך ארבע הופעות ליגה במדי אינטר מילאנו.

ב-1 ביולי 2018 חתם מנאי באלבסטה מהליגה הספרדית השנייה. הוא שיחק במועדון במשך עונה וחצי, בהן ערך 37 הופעות ליגה והבקיע תשעה שערים.

ב-20 בינואר 2020 חתם מנאי בברצלונה אתלטיק, קבוצת המילואים של ברצלונה. במשך עונה וחצי בקבוצה הוא ערך 21 הופעות ליגה והבקיע תשעה שערים.

לקראת עונת 2021/22 עלה מנאי לקבוצה הבוגרת של המועדון אשר משחקת בלה ליגה, שיחק ארבעה משחקי ידידות וכבש ארבעה שערים. בסוף אוגוסט הושאל לקבוצה האיטלקית ספציה מהסרייה א'.

## קריירה בינלאומית
ב-16 בנובמבר 2015 ערך מנאי את הופעת הבכורה שלו בנבחרת אלבניה, בתיקו 2-2 נגד נבחרת גאורגיה במשחק ידידות. ב-14 באוקטובר 2019 הבקיע מנאי את שער הבכורה שלו בנבחרת, בניצחון 0–4 על נבחרת מולדובה במסגרת מוקדמות יורו 2020. נכלל בסגל נבחרת אלבניה ליורו 2024.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:חלוצי כדורגל אלבנים
קטגוריה:כדורגלני קרמונזה
קטגוריה:כדורגלני אינטר מילאנו
קטגוריה:כדורגלני פסקארה
קטגוריה:כדורגלני פיזה
קטגוריה:כדורגלני גרנדה
קטגוריה:כדורגלני אלבסטה
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ווטפורד
קטגוריה:כדורגלני סיוואספור
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:ספורטאים אלבנים בספרד
קטגוריה:ספורטאים אלבנים באנגליה
קטגוריה:ספורטאים אלבנים בטורקיה
קטגוריה:ילידי 1997
גוסטב באומן

**גוסטב באומן** (באנגלית: **Gustave Baumann** ; 27 ביוני 1881 – 8 באוקטובר 1971) היה דפס וצייר אמריקאי, ואחת הדמויות המובילות של תחיית חיתוך עץ צבעוני באמריקה. הוא מוכר גם בזכות תפקידו בשנות השלושים כרכז שטח של פרויקט עבודות האמנות הציבוריות בתקופת השפל הכלכלי.

## ביוגרפיה
גוסטב באומן נולד במגדבורג שבגרמניה ועבר לארצות הברית בשנת 1891 עם משפחתו. בגיל 17 עבד בחריטה בזמן שהשתתף בשיעורי לילה במכון לאמנות בשיקגו. הוא חזר לגרמניה בשנת 1904 כדי ללמוד במינכן, שם למד גילוף עץ ולמד את הטכניקות של הדפסי גושי עץ. לאחר שחזר לארצות הברית, החל לייצר חיתוכי עץ צבעוניים כבר בשנת 1908, והתפרנס כגרפיקאי.

הוא בילה במחוז בראון שבאינדיאנה כחבר במושבת האמנות של מחוז בראון, ופיתח את טכניקת ההדפסה שלו. הוא פעל לפי השיטה האירופית המסורתית להדפסת צבעים באמצעות דיו על בסיס שמן והדפסת הבלוקים שלו עם מכבש גדול. שיטת עבודתו הייתה בניגוד למגמה של אמנים אמריקאים רבים שהשתמשו בהדפסי עץ משופשפים בסגנון מסורתי יפני.

ההדפסים שלו הוצגו בתערוכה הבינלאומית של פנמה-פסיפיק בשנת 1915, שם זכה באומן במדליית הזהב על חיתוך עץ צבעוני. בשנת 1918, הוא פנה לדרום מערב כדי להכיר את מושבת האמנים טאוס, ניו מקסיקו. אבל הוא נוכח כי המקום צפוף מדי, והוא עלה על הרכבת וירד בסנטה פה. מוזיאון האמנות בסנטה פה נפתח בשנה הקודמת והאוצר שלו, פול ווטר, שכנע את באומן להישאר בסנטה פה.

בסנטה פה התיידד באומן עם אמנים מקומיים רבים לרבות אלברט הנרי קרביאל והשתתף באירועים קהילתיים שונים. הוא היה חבר באגודה לאמנים גרפיים אמריקאים ובאגודת האמנים של טאוס.

באומן התחתן עם ג'יין דברו הנדרסון ב-25 ביוני 1925. בתם, אן, נולדה ב-31 ביולי 1927.  

הוא שהה בסנטה פה יותר מחמישים שנה עד מותו שם בשנת 1971.

## גלריה


File:'Apple Blossom', wood block print by Gustave Baumann.JPG|פריחת התפוח, חיתוך עץ

File:'Aspen Red River' by Gustave Baumann, New Mexico Museum of Art.JPG|הנהר האדום, חיתוך עץ

File:'San Geronimo-Taos' by Gustave Baumann, 1924.jpg|סאן ג'רמינו, חיתוך עץ

File:September by Gustave Baumann, 1912, color woodcut.jpg|ספטמבר, חיתוך עץ

File:Morning in Mexico by Gustave Baumann, 1936, color woodcut.jpg|בוקר במקסיקו, חיתוך עץ

File:Summer Clouds by Gustave Baumann, 1925, color woodcut.jpg|קיץ, חיתוך עץ

## קישורים חיצוניים

## הערות שוליים

קטגוריה:ציירים אמריקאים
קטגוריה:ילידי 1881
קטגוריה:נפטרים ב-1971
יוסף באראן

**יוסף באראן** (בהונגרית: **Bárány József**; נאדאודבר, 11 בדצמבר 1856 – בודפשט, 15 באפריל 1916) היה רב, הרב הראשי של העיר קצ'קמט, מחנך, סופר.

## ביוגרפיה
יוסף באראן היה בנם של מאתיאש באראן, סוחר כללי ושל מריה אלטמן. בין השנים 1877–1885 היה תלמיד בבית המדרש לרבנים בבודפשט. בשנת 1885 קיבל את הדוקטורט במדעי הרוח באוניברסיטת בודפשט (כיום אוניברסיטת אטווש לוראנד), ובשנת 1886 קיבל סמיכה לרבנות. בשנת 1887 היה רב בדברצן, בשנים 1888–1891 היה מפקח על בתי הספר של הקהילה היהודית של פשט, ומשנת 1891 נבחר לרב הראשי של קצ'קמט. הוא היה כתב ועמית מערכת של כתבי העת היהודיים "שוויון" (Egyenlőség) ושל הסקירה יהודית-הונגרית בהם כתב מאמרים רבים. הוא נפטר בשנת 1916 בבית החולים היהודי ברחוב סאבולץ' (כיום שמו: המרכז הרפואי הלאומי) של הקהילה היהודית של פשט.

## משפחתו
אשתו הייתה אירמה ויץ (1876–?), בתו של הקצב אנטאל ויץ, ושל אמה ויץ, שנישאה לבאראן ב-25 בדצמבר 1895 בקצ'קמט. 
* בנו ג'רג' באראן (1897–?) היה עיתונאי. אשתו הייתה ארז'בט בראוור.

## כתביו (חלקי)
* הפילוסופיה של שלמה אבן גבירול. בודפשט, 1885.
* ההיסטוריה של ישראל. חלק א'. סיפור המקרא עד לכיבוש הארץ. עם טקסט עברי והפרדות לבתי ספר תיכוניים, חטיבות ביניים ולבתי ספר גבוהים לבנות. בודפשט, 1890. (עם אברהם שטרן)
* הספד ללאיוש קצ'קמטי. 20 בנובמבר 1915. קצ'קמט, 1916.

## לקריאה נוספת
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944 (פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונאים ההונגרים. 1939–1944)
* לקסיקון יהודי הונגרי. 1929. עורך פטר אויווארי. יוסף באראן
* כתבי יוסף באראן ב-Arcanum
* הרב יוסף באראן ב-Arcanum
* תולדות ישראל של יוסף באראן באתר MANDA
* דרשת הרב יוסף באראן מ-1886 במוזיאון והארכיון היהודי-הונגרי

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1856
קטגוריה:הונגרים שנפטרו ב-1916
מוזיאון מין

[ממוזער|מוזיאון מין ב[ניו יורק, ניו יורק, ארצות הברית]]
**מוזיאון מין** או **מוזיאון ארוטי** הוא מוזיאון המציג אמנות ארוטית, אביזרי מין היסטוריים ומסמכים על ההיסטוריה של הארוטיקה. מוזיאונים אלו היו פופולריים מאוד באירופה וביפן במהלך שנות ה-60, שנות ה-70 ושנות ה-80 של המאה ה-20. ביפן, מוזיאונים אלו נקראו כ-**היהו קאן** ("אוצר נסתר"; ביפנית: **秘宝館**). בסוף המאה ה-20 ובתחילת המאה ה-21, מוזיאוני מין רבים באירופה וביפן נסגרו בשל חוסר עניין בציבור, כאשר מספר מוזיאוני מין נפתחו בארצות הברית.

החל משנת 2011 באילת פועל מוזיאון הארוטיקה.

## ראו גם
* מוזיאון הארוטיקה (פריז)

## קישורים חיצוניים


* 


קטגוריה:מוזיאונים
קטגוריה:ארוטיקה
מצעד הפזמונים הבין-לאומי השנתי (1962–1969)

ערך זה עוסק במצעדי המוזיקה בישראל השנתיים **"[[מצעד הפזמונים הבין-לאומי השנתי]]" שנערכו משנת 1962 עד שנת 1969**.

## רשימת המצעדים השנתיים בשנים 1962–1969

### 1962
במצעד של גלי צה"ל זכה קליף ריצ'רד בתואר "זמר השנה". הלן שפירו זכתה בתואר "זמרת השנה", הצלליות זכו בתואר "להקת השנה" ותזמורתו של הנרי מנסיני זכתה בתואר "תזמורת השנה". תחנת הגל הקל שידרה באותן שנים מצעדים מעורבים, שרוב השירים בהם היו לועזיים.

המצעד השנתי של הגל הקל:

המצעד השנתי של גלי צה"ל:

### 1963
במצעד של גלי צה"ל נבחר קליף ריצ'רד כ"זמר השנה", ברנדה לי נבחרה כ"זמרת השנה", הביטלס זכו בתואר "להקת השנה" והצלליות בתואר "תזמורת השנה".

המצעד השנתי של הגל הקל:

המצעד השנתי של גלי צה"ל:

### 1964
באמצע 1964 הפך המצעד של גלי צה"ל ממצעד דו־שבועי למצעד שבועי, והתחילו לצעוד בו שירים עבריים לצד לועזיים. המצעד השנתי היה גם הוא מעורב, אך כמעט כל השירים בו היו לועזיים. קליף ריצ'רד, ברנדה לי והביטלס שמרו על תוארם מהשנה הקודמת, ובתואר "תזמורת השנה" זכתה תזמורתו של הנרי מנסיני. שירם של הביטלס "I Should Have Known Better" זכה בתואר "שיר השנה" הן בגלי צה"ל והן בקול ישראל. נבחרי השנה בקול ישראל היו זהים, למעט התואר "תזמורת השנה", שבו זכתה להקת הצלליות.

המצעד השנתי של קול ישראל:

המצעד השנתי של גלי צה"ל:

### 1965
גרסתו של קליף ריצ'רד לשיר "Sway" זכתה בתואר "שיר השנה" בשני המצעדים. השיר בביצועו לא יצא על גבי תקליט שדרים, והוכנס למצעדים בעקבות בקשת המאזינים. בגלי צה"ל זכה ריצ'רד שוב בתואר "זמר השנה". סנדי שו זכתה בתואר "זמרת השנה" והביטלס שמרו על תואר "להקת השנה".

המצעד המעורב השנתי של הגל הקל:

המצעד השנתי של גלי צה"ל:

### 1966
בגלי צה"ל שמרו קליף ריצ'רד והביטלס על תוארם כ"זמר השנה" ו"להקת השנה". פטולה קלארק זכתה בתואר "זמרת השנה" והצלליות בתואר "תזמורת השנה". בקול ישראל בוטל המצעד השבועי בינואר 1966, והפך לתוכנית שבה הושמעו שירים חדשים ללא דירוג. למרות זאת התחנה שידרה באותה שנה ובשנה התוכפת מצעד שנתי.

המצעד השנתי של הגל הקל:

המצעד השנתי של גלי צה"ל:

### 1967
נבחרי השנה במצעד של גלי צה"ל היו זהים לאלה של השנה הקודמת: קליף ריצ'רד, פטולה קלארק, הביטלס והצלליות.

המצעד השנתי של הגל הקל:

המצעד השנתי של גלי צה"ל:

### 1968
בקול ישראל פסקה בחודש אוקטובר התוכנית שבה הושמעו שירים חדשים ללא דירוג, והתחנה לא שידרה מצעד שנתי בסוף השנה. בגלי צה"ל, לאחר כמה שנים רצופות שבהן זכו קליף ריצ'רד והביטלס בתואר "זמר השנה" ו"להקת השנה" הפסידו שניהם את התואר באותה שנה. טום ג'ונס זכה בתואר "זמר השנה" והטרמלוס זכו בתואר "להקת השנה". בתואר "זמרת השנה" זכתה לולו ובתואר "הלהקה הכלית" של השנה זכתה תזמורתו של פול מוריה.

המצעד השנתי של גלי צה"ל:

### 1969
במרץ 1969 החזירה הגל הקל את המצעד השבועי, ובסוף השנה חידשה את המצעד השנתי. נבחרי השנה בשתי התחנות היו זהים: אלביס פרסלי זכה בתואר "זמר השנה", ריטה פבונה בתואר "זמרת השנה" והביטלס בתואר "להקת השנה".

המצעד השנתי של הגל הקל:

המצעד השנתי של גלי צה"ל:

## הערות שוליים

קטגוריה:תחרויות זמר
קטגוריה:שנות ה-1960 בישראל
קטגוריה:מצעדי מוזיקה משנות ה-1960
קטגוריה:מצעד הפזמונים הבין-לאומי השנתי

__noTOC__
סנקט קונראד

**סנקט קונראד** (בבווארית: **Sankt Konrad**) היא עיירה במחוז גמונדן שבמדינת אוסטריה עילית באוסטריה.

## גאוגרפיה
העיירה סנקט קונראד היא חלק מאתר הנופש זאלצקמרגוט. העיירה שוכנת בין אגם טראונזה לעמק אלם. כ-51% מאדמות העיירה מיוערים, ו-44% הם אדמות חקלאיות.
## גלריית תמונות

Sankt Konrad, Austria - panoramio (9).jpg|מבט מרוחק על העיירה והעמק


## קישורים חיצוניים

* 

קטגוריה:אוסטריה עילית: יישובים
מכונת מין

[ממוזער|מכונת מין דמוית [נדנדה מאוזנת|נדנדה במוזיאון מכונות המין בפראג]]
ממוזער|מכונת מין מסוג סיביאן
**מכונת מין** הוא מכשיר מכני שמשמש להדמיית יחסי מין אנושיים או פעילות מינית אחרת. ניתן לחבר מכונות מין לפין, לשד, לעכוז, לפה או לכל חלק אחר של גוף האדם. מכונות אלו עשויות לחדור מינית את המשתמש בהן.

## היסטוריה ושימוש
הוויברטור הומצא במקור לטיפול בהיסטריה של נשים ויקטוריאניות באמצעות אורגזמה רפואית שנגרמת על ידי עיסוי הדגדגן. מכשירים מכניים מוקדמים אלו היו גדולים וחזקים בהרבה מהוויברטורים המודרניים. לקראת תחילת המאה ה-20, הוויברטור נהיה פופולרי בבתי מרחץ ובסאונות באירופה וארצות הברית. גרסאות קומפקטיות יותר, שמופעולת על ידי חשמל, הופיעו מאוחר יותר בקטלוגים של חנויות כלבו.

ניתן למצוא מכונות מין במשחקי BDSM אוטומטיים-ארוטיים ובמשחקי קשירה. ישנן גם מכונות מין שיתופיות שמשתמשות בממשק משתמש אינטרנטי.

הכנס האמריקאי, Arse Elektronika , הציג באופן קבוע הדגמות של מכונות מין ומארגן דיבייטים ודיונים אקדמיים על שימוש במכונות מין אלו.

## בתרבות
בסרט הקומדיה מ-2008, לקרוא ולשרוף, סוכן האוצר האמריקאי הארי פארר בונה "כיסא דילדו" המונע על דוושה. האתר הפורנוגרפי האמריקאי, Fucking Machines  הוצג בעיתונות המרכזית כמקור מידע מהימן למכונות מין.

ב-2011, הפסיכולוג האמריקאי, ג'יי. מייקל ביילי , הביא הדגמה חיה של מכונות מין בהרצאה שסיפק באוניברסיטת נורת'ווסטרן. הדגמה זו הובילה לסיקור עיתונאי נרחב לגבי החופש האקדמי במכללות בארצות הברית.

## ראו גם
* BDSM
* אביזר מין
* רובוט מיני

## קישורים חיצוניים

## הערות שוליים

קטגוריה:אוננות
קטגוריה:אביזרי BDSM
קטגוריה:אביזרי מין
קטגוריה:מכונות
רשת עולם אמיתי

**רשת עולם אמיתי** (**Real World Network**) היא רשת המתקיימת בטבע, זאת בניגוד למודלים תאורטיים של רשתות בתורת הגרפים.

לרשתות "עולם אמיתי" יש תכונות כמו התפלגות זנב ארוך של תכונות הרשת, מבנה קהילתי ועוד מאפיינים של רשת מורכבת.

מדע הרשתות עוסק ברשתות עולם אמיתי ובבניית מודלים המתארים אותן. ניתוח רשתות חברתיות עוסק ברשתות עולם אמיתי שהצמתים בהן מייצגים גורמים אנושיים.

## ראו גם
* רשת מורכבת
* תורת הרשתות
* תורת הגרפים
* ניתוח רשתות חברתיות

## קישורים חיצוניים
* , (נטפריקס - הפודקאסט העברי הראשון למדע הרשתות)

2021 08
קטגוריה:מדע הרשתות